《绕丹霞山》
明代·释今回

峰前峰后许相从，踏遍洪崖面面同。放脚不知青嶂尽，杖藜随意白云中。

行依映掩千林雪，归绕萧森万壑风。信步溪山原不异，幸陪巾锡共从容。

作者简介：今回，字更涉。东莞人。侍郎王应华仲子，原名鸿暹，字方之。诸生。其父与天然禅师为法喜之交，回少闻道妙。清圣祖康熙四年（一六六五），在雷峰落发受具，执侍左右，随师住丹霞，寻升记室。一日过溪，褰裳就涉，至中流遇江水暴涨，漂没巉石之下。清光绪《广州府志》卷一四一有传。